Εκχύλιση φαινολικών συστατικών από φύλλα ελιάς
Creators: name: Κατικαρίδου, Ευγενία Κωνσταντίνου
Publisher: name: Aristotle University of Thessaloniki
Year: 2018
Subjects: Φαινολικά συστατικά
Φύλλα ελιάς
Μέθοδος εκχύλισης
Phenolic compounds
Olive leaves
extraction method

description: Σκοπός αυτής της εργασίας, ήταν η μελέτη εκχύλισης φαινολικών συστατικών από φύλλα ελιάς με τη μέθοδο των μικροκύματων και των υπερήχων, με στόχο τη μελέτη της επιρροής της μεθόδου εκχύλισης και την επίδραση των λειτουργικών παραμέτρων στην απόδοση αυτής. Τα φύλλα της ελιάς, ως παραπροϊόν της ελαιοκαλλιέργειας, έχουν βρεθεί τα τελευταία χρόνια στο επίκεντρο του επιστημονικού αλλά και βιομηχανικού ενδιαφέροντος, καθώς περιέχουν πολλές βιολογικά δραστικές ενώσεις, όπως είναι οι φαινολικές. Για τη μέθοδο των υπερήχων και μικροκυμάτων έγιναν δοκιμαστικά πειράματα με διαλύτη εκχύλισης το νερό (50%) και αιθυλογαλακτικό εστέρα (50%) και αναλογία διαλύτη/στερεών 12,5:1, για την εύρεση ενός σταθερού χρόνου εκχύλισης για όλα τα πειράματα. Ο χρόνος αυτός ήταν 5 min εκχύλισης, καθώς σε αυτό το χρόνο παρατηρήθηκε μέγιστο στην συγκέντρωση φαινολικών συστατικών συναρτήσει του χρόνου μέχρι τα 20 min εκχύλισης. Οι λειτουργικές παράμετροι των μικροκυμάτων ήταν η ισχύς της ακτινοβολίας των μικροκυμάτων (100W-600W), η περιεκτικότητα νερού (0-100%) καθώς η αναλογία διαλύτη/στερεών επιλέχθηκε να κυμανθεί από 5/1 εως 20/1. Αντιστοίχως, η θερμοκρασία εκχύλισης (30-45οC), η αναλογία διαλύτη/στερεών (5:1-20:1), η ένταση παλμών (20-60%) και η περιεκτικότητα νερού (0%-100%) ήταν οι παράγοντες που διερευνήθηκαν με τη μέθοδο των υπερήχων σε σχέση με τη συγκέντρωση των φαινολικών συστατικών των φύλλων ελιάς. Οι βέλτιστες συνθήκες για τη μέθοδο των μικροκυμάτων βρέθηκαν να είναι: αναλογία διαλύτη/στερεών 12,5:1, περιεκτικότητα νερού 0% και ισχύς 350W με μέγιστη συγκέντρωση φαινολικών να είναι 91 mg/g φύλλων ελιάς ισοδύναμα καφεϊκού οξέος. Και τέλος, σύμφωνα με τη μέθοδο των υπερήχων οι βέλτιστες συνθήκες βρέθηκαν να είναι: αναλογία διαλύτη/στερεών 8,75:1, περιεκτικότητα νερού 50%, ένταση παλμών 60% και θερμοκρασία 45 οC με μέγιστη συγκέντρωση φαινολικών να είναι 250 mg/g φύλλων ελιάς ισοδύναμα καφεϊκού οξέος
description: The purpose of this thesis was to study the extraction of phenolic compounds from olive leaves, with the microwave assisted extraction and ultrasound assisted as well as to study of the influence of the extraction method and of the operational parameters to the yield of the extraction. The leaves of the olive tree, a byproduct of the olive cultivation, have been found in recent years in the focus of scientific and industrial interest as they contain many biologically active compounds, such as the phenolics. Trial experiments took place with water (50%) and ethyl lactate (50%) as an extraction solvent and ratio of liquid/solid 12.5:1, in order to determine a constant extraction time for all the experiments. The time of 5 min of extraction was chosen, since it allowed for maximum concentration of phenolic compounds. The power of irradiation (100-600W), water content (0%-100%) and the liquid/solid ratio (5:1-20:1) were chosen to be the parameters in microwave-assisted extraction method. Temperature (30-45οC), liquid/solid ratio (5:1-20:1), amplitude level (20%-60%) and water content (0%-100%) were parameters that were studied with the ultrasound-assisted extraction method. Therefore the optimum operating conditions were found to be: liquid/solid ratio 12.5:1, water content 0% και power irradiation 350W with the maximum concentration to be 91mg/g olive leaves caffeic acid equivalent. Finally, the optimum conditions at ultrasound-assisted method were liquid/solid ration 8.75:1, water content 50%, amplitude level 60% and temperature 45 οC with maximum concentration to be 250mg/g olive leaves caffeic acid equivalent